NaiveNeuron/SloPal huggingface dataset:
Grendel, Gábor, podpredseda NR SR (2021-05-05):
Pani poslankyne, páni poslanci, prosím, aby ste sa utíšili, budeme pokračovať v prerušenej schôdzi k návrhu poslancov Richarda Vašečku, Márie Šofranko a Radovana Slobodu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon). A to pokračovať budeme faktickými poznámkami na vystúpenie pani poslankyne Šofranko. Takže s prvou faktickou poznámkou pán poslanec Richard Vašečka. [Pokračovanie rokovania o návrhu poslancov Národnej rady Slovenskej republiky Richarda Vašečku, Márie Šofranko a Radovana Slobodu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 510.]
Sulík, Richard, predseda NR SR (2011-09-13):
Pani poslankyňa Zmajkovičová. (Ruch v sále.) Páni poslanci, poprosím o kľud v miestnosti. Pani poslankyňa Zmajkovičová.
M. Hort, podpredseda NR SR: (2009-09-10):
Teraz dávam slovo spravodajkyni, ktorú určil navrhnutý gestorský výbor pre ľudské práva, národnosti a postavenie žien, pani poslankyni Emílii Müllerovej, aby uviedla úvodnú spravodajskú informáciu. Nech sa páči.
Jurinová, Erika, podpredsedníčka NR SR (2014-12-12):
Pán poslanec Bublavý.
Laššáková, Jana, podpredsedníčka NR SR (2014-01-30):
S reakciou pán poslanec Kvasnička, nech sa páči.
Hrnčiar, Andrej, podpredseda NR SR (2018-05-22):
Vážené panie poslankyne, vážení páni poslanci, pokračujeme v prerušenom rokovaní hlasovaním o návrhu uznesenia k správe o výsledkoch kontrolnej činnosti Najvyššieho kontrolného úradu za rok 2017, tlač 912. Spravodajcom je člen výboru pre financie a rozpočet poslanec Radovan Baláž. Nech sa páči, pán poslanec, uveďte hlasovanie. (Hlasovanie o návrhu uznesenia k správe o výsledkoch kontrolnej činnosti Najvyššieho kontrolného úradu Slovenskej republiky za rok 2017 , tlač 912.)
Laurenčík, Milan, poslanec NR SR (2019-04-03):
Ďakujem za slovo. Pán predseda, k tomuto zákonu vystúpil jeden pán poslanec. Keďže nepodal žiaden procedurálny návrh, prosím vás, aby ste dali hlasovať o tom, že Národná rada Slovenskej republiky sa v zmysle § 73 ods. 3 písm. c) zákona o rokovacom poriadku uzniesla na tom, že prerokuje uvedený návrh zákona v druhom čítaní.
Kollár, Boris, predseda NR SR (2021-12-14):
Pán poslanec Fico.
B. Bugár, podpredseda NR SR: (2005-10-25):
Pristúpime k prvému čítaniu o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 523/2004  Z. z. o rozpočtových pravidlách verejnej správy  a o zmene a doplnení zákonov v znení neskorších predpisov (tlač 1347). Pán podpredseda vlády, nech sa páči, máte slovo.
Kučerová, Viera, poslankyňa NR SR (2012-10-18):
Týmto sme schválili všetky pozmeňujúce a doplňujúce návrhy, pán predseda, mám splnomocnenie ústavnoprávneho výboru navrhnúť, aby sme pristúpili k tretiemu čítaniu ihneď. Dajte, prosím, hlasovať.
Blanár, Juraj, podpredseda NR SR (2023-05-24):
Dve faktické poznámky na vaše vystúpenie. Pani spravodajkyňa Majorová Garstková ako prvá.
Danko, Andrej, predseda NR SR (2016-06-16):
Prosím, prezentujme sa a hlasujme. (Hlasovanie.) Ďakujem, prítomných 139 poslancov, za 61, proti 8, zdržalo sa 69, nehlasoval 1. Konštatujem, že Národná rada sa uzniesla, že nebude pokračovať v rokovaní v druhom čítaní o tomto návrhu zákona. Ďakujem. Vážení poslanci, budeme pokračovať v rokovaní schôdze Národnej rady o návrhu poslancov Národnej rady Slovenskej republiky Viery Dubačovej, Ota Žarnaya a Jána Budaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Poprosím ešte pána poslanca Rašiho o oznámenie rokovania výboru. Poprosím, ak by bolo možné zapnúť ho.
Poliačik, Martin, poslanec NR SR (2019-10-28):
Ďakujem pekne. Skúsme na chvíľu predstierať, že tu ide o vec a že naozaj sa navrhovatelia snažili vyriešiť problém s tým, že nezávislí kandidáti nie sú nezávislí. V tom prípade by ale oveľa viac dávalo zmysel vytvoriť dve kategórie, a to stranícky kandidát a občiansky kandidát. Stranícky kandidát by kandidoval na základe poverenia strany, občiansky kandidát by kandidoval na základe poverenia potrebného počtu vyzbieraných podpisov. Tým pádom by sme boli úplne jasní, kto kandiduje na základe čoho a bez ohľadu na to, či je člen strany, neni člen strany, či je z občianskej iniciatívy, odkiaľkoľvek by bol, keď by sa rozhodol, že podľa zákona sa nechá nominovať stranou, tak ako nečlen SMER-u v tej dedine v okrese Svidník by bol straníckym kandidátom, ak by sa rozhodol kľudne predseda SMER-u, ktorý chce ísť do zastupiteľstva v Starom Meste, že si vyzbiera podpisy, tak by bol občianskym kandidátom. Mali by sme to vyriešené a bolo by to poctivé a čisté. Len, bohužiaľ, pravda je taká, že o vec nám nejde. Nejde nám o vec, pretože tá motivácia je na základe výsledkov volieb a komu čo vadí, čo kto považuje za boliestku, že sa niekto niekam dostal, a na základe toho potom menia pravidlá. A možno je to tak, že iná obľúbená diktatúra pána predsedu Danka Bielorusko, keď má päť, tak on si povedal a my budeme mať 10-krát toľko, lebo sme potrebovali mať, o koľko, o 30 centimetrov viacej, ako mali Maďari stĺp, a potom sme zistili, že aj tak je kratší. Lebo takto sa tu robia rozhodnutia, lebo toto je tá hanba. To je celé.
Hort, Milan, podpredseda NR SR (2011-05-27):
S faktickými poznámkami na vystúpenie pána poslanca Rafaja sa prihlásili pán poslanec Kamil Krnáč, pani poslankyňa Jana Kiššová. Uzatváram možnosť prihlásiť sa s faktickou poznámkou. Slovo má pán poslanec Krnáč.
Kazda, Radovan, poslanec NR SR (2022-09-23):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Čekovský, Kristián, poslanec NR SR (2020-09-23):
Ďakujem. Dovolil by som si informovať, že od dvanástej sa uskutoční zasadnutie výboru pre kultúru a médiá v miestnosti č. 30, takže potom poprosím členov výboru, aby sa zúčastnili. Ďakujem pekne.
Paška, Pavol, predseda NR SR (2013-11-26):
Vážené panie poslankyne, vážení páni poslanci, budeme pokračovať v prerušenom rokovaní. (Zaznievanie gongu.) Poprosím vás všetkých, ktorí nemáte záujem o rozpravu, aby ste radšej odišli z rokovacej sály. Dávam teraz možnosť prihlásiť sa do rozpravy ústne. Končím možnosť sa prihlásiť. Pán poslanec Mihál, nech sa páči. (Ruch v sále.) Dámy a páni, pokračujeme v rokovaní. Poprosím vás o pozornosť, pokračujeme v rozprave.
Kučera, Karol, poslanec NR SR (2021-04-30):
Ďakujem za slovo. Myslím si, že na Slovensku neexistuje väčší symbol boja proti korupcii a mafii ako Igor Matovič. O tom niet pochýb. Je prirodzené, že chobotnica pomocou opozície sa bráni. A o čo lepšie sa mohla brániť, keď dostane do rúk takú silnú zbraň, ako je pandémia? O to viac, keď z času na čas alebo aj pravidelne podá ruku k dielu aj niektorý koaličný partner, ktorý myslí len na svoje bodíky. Z môjho pohľadu sa Slovensko držalo v tejto situácii veľmi dobre oproti štátom EÚ; nakoniec si, Igor, tieto štatistiky pomenoval. Dovolím si povedať, že prekonanie pandémie si vyžadovalo človeka a vládu, ktorá bude držať Slovensko nad vodou, ktorá bude prinášať aj odvážne riešenia a, áno, aj nepopulárne na zvládnutie tejto situácie. Igor, chcel by som sa ti poďakovať za všetkých za tvoje nasadenie, za silu, ktorú musíš mať za invektíva, ktoré tu padajú, ktoré si tu už stále počúvame, ktoré musíš zvládať. A o to smutnejšie snáď je, že pani prezidentka toto nedokázala vysloviť ani raz. Igor, ďakujem ešte raz za všetkých. (Potlesk.)
Kollár, Boris, predseda NR SR (2021-10-26):
S ďalšou faktickou poznámkou vystúpi pán poslanec Kočiš.
Valášek, Tomáš, poslanec NR SR (2021-10-22):
Vďaka, pán predsedajúci, nebudem dlho, ten účel aj zmysel zákona je v podstate veľmi jednoduchý. Týmto zákonom by sa zmenil štatút Múzea Slovenského národného povstania z príspevkovej organizácie Ministerstva kultúry Slovenskej republiky na neziskovú organizáciu poskytujúcu všeobecne prospešné služby podľa zákona spadajúceho pod zákon č. 213/1997 Z. z. o neziskových organizáciách. Reagujeme, samozrejme, týmto návrhom zákona už aj na medializované presunutie zodpovednosti alebo starostlivosti o Múzeum SNP v Banskej Bystrici z ministerstva kultúry na ministerstvo obrany. Ale ten záujem, ten účel je aj trošku širší. Myslíme si, že súčasný štatút ministerstiev, a keď hovorím, myslíme si, chcem podotknúť, podpísať aj autorstvo zákona, náš odborný tím v Progresívnom Slovensku, myslíme si, že ten súčasný štatút múzeí ako príspevkových organizácií je tak trošku prežitkom 20. storočia. Aby bolo jasné, tie, tie príspevkové organizácie boli myslené ako organizácie, ktoré by mali vykonávať podpornú funkciu zoči-voči tomu ministerstvu, pod ktoré spadajú. Preto napríklad je logické, že ministerstvo obrany má niektoré príspevkové organizácie, ktoré riešia opravu techniky či výskum techniky a pre potreby ozbrojených síl. Ale opäť ten dôraz, ten je na tom, že ten vzťah príspevkových organizácií voči ministerstvu, ktoré ich zriaďuje, tiež že v podstate vykonávajú voči nemu podporné funkcie. Asi sa všetci zhodneme, že múzeá ako Múzeum SPN nevykonáva podporné funkcie ani voči ministerstvu kultúry, ani voči ministerstvu obrany. Je to takpovediac trochu šialená anomália, ktorú v zákone stále máme. Myslíme si, zmena štatútu Múzea SNP, v tomto prípade osobne si myslíme, teda ako za Progresívne Slovensko si myslíme, že by sa mala vzťahovať na všetky múzeá. Zmena ich štatútu z príspevkových organizácií na neziskové organizácie je ten moderný štatút, ten moderný šat, ktorý si múzeá nielen na Slovensku, ale v celej Európe buď zaslúžia, alebo už teraz majú. Myslíme si, že týmto, s touto zmenou štatútu bude dosiahnutá vyššia transparentnosť pri správe a riadení organizácie. Efektívnejšie využívanie a kumulácia verejných zdrojov z rôznych rozpočtových kapitol štátneho rozpočtu. Nebudú, inými slovami, viazané len na rozpočet toho daného ministerstva. Rôzne ministerstvá budú môcť prispieť rôznymi spôsobmi. Plus, samozrejme, štatút alebo zmena štatútu z príspevkovej na neziskovú organizáciu takisto umožňuje lepšie zapojenie samospráv či ďalších aktérov vrátane súkromného financovania do toho pôsobenia a fungovania a života ministerstiev. Opäť tento zákon sa vzťahuje, pardon, povedal som ministerstiev, myslel som múzeí. Samozrejme, tento zákon sa vzťahuje na Múzeum SNP. Ale opäť myslíme si, že by to bolo, že by to bola, by to bol štatút. Ten, tá nezisková organizácia, ku ktorej by sa vzťahoval, hodil na všetky múzeá, ktoré momentálne sú v štatúte alebo v stave príspevkových organizácií, ktoré im, myslím, nehodí, ktoré sa na ne nehodí a ktoré ani nespĺňa ten účel, ktorý by mali múzeá spĺňať. Toľko za mňa, vďaka vopred za vašu podporu, ak to vidíte podobne. A som pripravený na vaše otázky a postrehy. Vďaka.
A. Belousovová, podpredsedníčka NR SR: (2007-09-19):
Ďalšia faktická poznámka, pán poslanec Mikuš.
Lajčák, Miroslav, minister zahraničných vecí a európskych záležitostí SR (2016-12-01):
Vážená pani poslankyňa, o tri otázky neskôr kladiete túto otázku aj mne ako ministrovi zahraničných vecí a európskych záležitostí, neviem odpovedať za ministra financií, ale viem vám sľúbiť jednu vec, že sa tomu budeme venovať na najbližšom zasadnutí vlády a že požiadam kolegov, aby vyjasnili jednoznačne, kto je tou kontaktnou osobou, aby to bolo jasne umiestnené aj na webových stránkach, aby o tom boli informovaní ľudia, ktorí stoja na vchode, na vrátnici, aby vedeli túto informáciu dať. Myslím si, veď to je veľmi relevantný postoj z vašej strany. Ďakujem.
Zmajkovičová, Renáta, podpredsedníčka NR SR (2014-09-19):
Faktické poznámky na vystúpenie pána poslanca, osem, posledný pán poslanec Jurzyca? Osem. Uzatváram možnosť prihlásiť sa... (Reakcia z pléna.) Pán poslanec Mikuš. Poprosím technikov. Pán poslanec Mikuš a ešte? Pán poslanec Vašečka? Nie. Uzatváram možnosť prihlásiť sa. A pán poslanec Kaník. A poprosím, zaraďte tam pána poslanca Mikuša. Nech sa páči.
Martvoň, Anton, poslanec NR SR (2015-04-24):
Ďakujem pekne. Pán poslanec Uhliarik, vy ste tu vystúpil s vaším odôvodnením, odborným vystúpením, aby ste prekryl svoje prúsery. No ale z toho vášho vystúpenia vyplynuli dva dôvody pre odvolanie pána Čisláka. Prvý dôvod bol, že starne populácia. A druhý dôvod bol, že minister nepredložil žiadne návrhy na znižovanie nákladov na verejné obstarávanie. No, z vašich úst takéto niečo počuť je to zaujímavé, keď ste v roku 2011 chcel prenajať cétečko vo Svidníku za 1,75 mil. eur. A v roku 2012 ste chcel prenajať stacionárny bicykel za 30-tisíc eur na štyri dni. Čo by sa tu dalo kúpiť sto bicyklov. Čiže vy nám tu idete hovoriť o niečom, ako znižovať náklady na verejné obstarávanie? Však nežartujte, pán poslanec Uhliarik! A je to ešte také paradoxné, že stojíte a rozprávate nad pánom poslancom Lipšicom, ktorý chcel obstarávať Fabie za 57-tisíc, za 82-tisíc euro, keď jedna stojí 9-tisíc eur. To bol taký krásny symbol. No a na okraj ešte. Skúste potom pánovi Lipšicovi vysvetliť, kto to je tá pani Pötheová, komu robila hovorkyňu z vašich sponzorov, skôr než začne na ňu útočiť, aby potom zase nevykrikoval, že používame bezbrannú ženu, ktorá bola hovorkyňa nejakého vášho sponzora, pritom on na ňu útočí a ešte tu nebol ani ten návrh predložený.
Pročko, Jozef, poslanec NR SR (2023-06-13):
Pán Ódor, povedali ste, že nechcete robiť politické nominácie, no a Luciak je čo? To je čo? Vybrali ste si ho vy, to chcem od vás počuť, ale čestne, vybrali ste si ho vy, ale vám ho, alebo vám ho SaS-ka nanominovala a povedala, musí tam byť, lebo inak vás nepodporíme? (Reakcia z pléna.) Prosím? Ja si nemyslím, že ste 30 dní nič nerobili, to si vôbec nemyslím, ja si myslím, že ste odborníci, to si naozaj myslím. Ale to, čo ste predviedli, a to, čo predviedol pán minister financií, ja budem pozorne počúvať, tak to naozaj je, je antikampaň a pre mňa kampaň pre to Progresívne Slovensko. Ja si nemyslím, že všetci z vás toto budete robiť, ale niektorí to budete robiť. Tak ja som preto nestihol povedať o tej cti a o morálke, aby ste si zachovali česť a morálku, prosím vás, lebo keď, keď si ju nezachováte, tak sa naozaj vráti tamto ten (rečník ukázal smerom doprava), to, to, tá hrozba, tá katastrofa, ten, ktorý... počuli ste. „Sraľo.“ No to mi rozpráva bývalý futbalový tréner, ktorý kšeftoval na ihriskách, tak mne rozpráva, že som sraľo. Takže o tomto to je, priatelia, prosím vás, zachovajte si česť, česť, prosím vás! Ďakujem veľmi pekne.
Figeľ, Ján, podpredseda NR SR (2013-05-30):
Nech sa páči, Ján Hudacký.
Čepák, Rastislav, poslanec NR SR (2012-04-04):
Sľubujem. (Potlesk.)
Laššáková, Jana, podpredsedníčka NR SR (2015-02-11):
Nech sa páči, pani poslankyňa Žitňanská, máte slovo. Nie, vzdáva sa vystúpenia. Chcete vystúpiť v rozprave? Nech sa páči, pán poslanec.
Zmajkovičová, Renáta, podpredsedníčka NR SR (2013-03-13):
V rozprave vystúpi pán poslanec Bublavý. Nech sa páči, pán poslanec.
Hrušovský, Pavol, podpredseda NR SR (2010-12-15):
Hlasujeme, páni poslanci. Jedná sa o výšku odmeny pre generálneho riaditeľa. (Hlasovanie.)140 prítomných, 116 za návrh, 1 proti, 23 sa zdržalo. Návrh sme schválili. Prosím, ďalší návrh.
Bugár, Béla, podpredseda NR SR (2011-07-07):
Faktické, neexistuje, ešte raz, páni poslanci, pán poslanec Číž, Paška, Jarjabek, Senko, Richter, Vitteková, ešte raz, bola uzavretá rozprava. V uzavretej rozprave pán minister, áno, ako člen vlády zaujal stanovisko. (Reakcie z pléna.) Nemôže otvoriť rozpravu. (Ruch v sále.) Páni poslanci, chcem sa vás opýtať, bol návrh, nevyrušujte ma, prosím vás. Bol tu návrh pána spravodajcu prideliť dvom výborom, ústavnoprávnemu výboru a gestorskému výboru pre obranu a bezpečnosť tento návrh, samozrejme, s tým, aby tieto výbory prerokovali daný návrh ihneď. Pýtam sa, či je všeobecný súhlas. (Súhlasná reakcia pléna.) Áno. Ďakujem veľmi pekne. Takže prerušujem dnešný deň rokovania a budeme zajtra o 9.00 hodine pokračovať. Procedurálne návrhy – pán poslanec Madej.
Budaj, Ján, poslanec NR SR (2017-09-11):
Ďakujem, pán predsedajúci. Chcem poďakovať všetkým poslancom, ktorí sa zúčastnili rozpravy. Bola naozaj veľmi výdatná, aj polemická, aj veľmi odborná. Ďakujem aj poslancom koalície, ktorí viacerí z výboru pre životné prostredie si vypočuli tieto argumenty. Verme, že v koalícii si uvedomia, že toto je problém nás všetkých. Je to problém našich detí. Vynikajúco to zhrnul bývalý predseda tohoto nášho výboru pre pôdohospodárstvo a životné prostredie pán Fecko, ktorý upozornil, že sme povinní odovzdať krajinu v dobrom stave, nie zúboženú, nie s vyholenými stráňami, aké vidíme teraz. Ak rýchle zasiahneme, spoločnými silami vytvoríme pravidlá a schválime, hoci aj ústavnou väčšinou, to som presvedčený, zmenu k lepšiemu, aby sa nič takéto nemohlo stať. Ďakujem pekne.
Mazurek, Milan, poslanec NR SR (2016-04-22):
Ďakujem vám za slovo. Pán Vašečka, ja by som sa tiež rád vyjadril k problému, ktorému ste venovali podstatnú časť svojho prejavu. A to je ten negatívny demografický vývoj obyvateľstva našej vlasti. Spomínali ste, že na jednu ženu dnes štatisticky pripadá 1,4 dieťaťa. Ja chcem ale povedať, že to číslo je v skutočnosti o dosť horšie, o dosť horšie preto, že do tohto čísla dnes rátame aj obrovskú populačnú explóziu v asociálnych cigánskych komunitách nielen na východnom Slovensku, čo by v podstate nebolo nič zlé, ak by existoval logický predpoklad alebo nejaká prognóza do budúcnosti, že títo ľudia budú v živote ekonomicky aktívni a nebudú pre štát predstavovať viac než len záťaž, ako je to v súčasnosti. Bohužiaľ, ale aj programové vyhlásenie vlády nám hovorí o tom, že takúto nádej do budúcnosti nemáme. Každopádne rád by som sa aj vyjadril k problému, ktorý sa ma bytostne dotýka. Spomínal sa tu pojem mladá rodina. Mladá rodina je pojem, ktorý v podstate dnes už neznamená nič. Ja to vidím na svojich rovesníkoch, kamarátoch, známych. Jednoducho mladí ľudia dnes nemajú deti. Takmer nikto z nich nemá deti, ani ich do budúcnosti mať neplánuje. No tie dôvody sú častokrát aj subjektívne. Ale tú najhlavnejšiu príčinu predstavujú ekonomické problémy. Mladý človek dnes na Slovensku nemá fakticky nijakú perspektívu, nemá možnosť osamostatniť sa, nájsť si slušnú prácu za dôstojnú mzdu, ktorá mu zabezpečí aj dôstojný život, a tým pádom si založiť rodinu. Pokiaľ nevyriešime tieto problémy, nezabezpečíme to, aby mladí ľudia na Slovensku mali konečne perspektívu a mohli žiť život, aký si reálne zaslúžia, tak tento problém s demografickým vývojom nikdy nevyriešime. Ja viem, že mnoho ľudí má problém s tým, že takto mladý človek je dnes v parlamente, v Národnej rade Slovenskej republiky ako v najvyššom zákonodarnom orgáne Slovenskej republiky, ale ja sa pýtam, kto iný má zastupovať mladých ľudí, ak nie mladí ľudia Ďakujem. (Potlesk.)
Pollák, Peter, poslanec NR SR (2024-01-17):
Ďakujem pekne, pán podpredseda za slovo a ďakujem aj pani poslankyni, ďakujem za dobré popísanie problémov, ktoré sú v tomto návrhu. Súhlasím s vami, že skrátené legislatívne konanie pri tomto návrhu je úplne mimo. A rovnako úplne mimo je aj medzirezortné pripomienkové konanie, ktoré sa má diať teraz počas (povedané so smiechom) tejto rozpravy. Ako všetci vieme, strana SMER využívala skrátené konania a ignorovala medzirezortné pripomienkové konanie aj predtým. Iste si všetci pamätáme skrátené konanie k trinástim dôchodkom či k zrušeniu diaľničných známok, ktoré sa v parlamente riešilo iba pár dní pred voľbami v roku 2020, keď si Fico a spol. uvedomovali, že možno po dlhých rokoch naozaj prehrajú voľby. Rovnako ako dnes, ani v minulosti nemali žiadne dôvody na využívanie tohto inštitútu a napriek tomu to robili a veľmi často. Po voľbách, samozrejme, v roku 2020 však prišla korona, vojna na Ukrajine, inflácia, energetická kríza, no aj my sme tento inštitút používali pri, používali práve pri riešení týchto kríz, aby sme uchránili občanov Slovenskej republiky, a tak museli sme použiť naozaj skrátené legislatívne konanie. Napriek tomu sme dostávali od SMER-u či HLAS-u takmer každodennú kritiku za využívanie tohto inštitútu, kde sme v prvom rade chránili občanov Slovenskej republiky. Prišli voľby v roku 2023 a koalícia vyhodila pravidlá tvorby verejných politík z okna. Žiadny rešpekt, žiadne pravidlá, takmer 90 % všetkých zákonov v skrátenom legislatívnom konaní. Krásna vizitka!
Hrnčiar, Andrej, podpredseda NR SR (2018-02-07):
Pán poslanec Kecskés, nech sa páči.
Jasaň, Viliam, poslanec NR SR (2013-09-13):
Ďakujem. Budeme hlasovať o návrhoch podaných v rozprave. O návrhoch pani podpredsedníčky Jurinovej nemôžeme hlasovať, pretože navrhovateľ zákona nevyslovil súhlas. Je to § 94 ods. 2 rokovacieho poriadku, ktorý hovorí, že tento návrh rozširuje o nový článok, čím je nad rámec novely.
Bartek, Michal, poslanec NR SR (2024-10-02):
Ďakujem veľmi pekne za slovo, pán predsedajúci. Pani poslankyňa Remišová, chvalabohu, že tie vaše vystúpenia už naozaj v tejto republike neberie nikto vážne, pretože tie kýble špiny a odpadu, ktoré ste tu dnes vyliali, tak to je niečo nehorázne! Vy idete niečo rozprávať o šafárení, vy, ktorá ste zaťali sekeru vo firme IT Slovensko 7 mil. eur, kde sa vyplácali státisícové odmeny bez toho, aby zamestnanci mali vôbec nejakú prácu, kde si volali barbera za tisíce eur?! Vy idete rozprávať niečo o šafárení, ktorá ste nakupovali na váš rezort nábytok za niekoľko desiatky tisíc eur, napríklad ako sedačku? Veď to je neuveriteľné, pani Remišová, čo vy ste tu dnes opäť predviedli! A naozaj ja len pevne verím, že konečne už si zapamätáte aj tú hodnotu tej dépeháčky, hoc sa ju teraz budete musieť, bohužiaľ, učiť nanovo, ale tak snáď už si ju zapamätáte, pretože toto bol presne váš obraz, vy ste ani nevedeli za vášho pôsobenia, koľko percent máme DPH. Taký bol obraz vašich vlád a vy si tu idete niečo rozprávať, že my sme nejakí nesúrodí alebo, ja neviem, ja mám normálne predstavu, že vy ste sem dnes spadli z Gurunu, nikdy ste tu nevládli, nikdy ste tu nepôsobili a dnes nás idete všetkých moralizovať a poúčať. Toto, drahé Slovenky a Slováci, je Veronika Remišová, prvá najmúdrejšia! Naozaj už ste všetkým na smiech, celému národu a nech nás Pán Boh ochraňuje od toho, aby ste sa raz vrátili k moci. Ďakujem.
M. Vášáryová, poslankyňa: (2008-04-09):
Vážený pán Kukan, to nie je politika na štyri svetové strany, zahraničná, ale to je politika ministra zahraničných vecí, ktorý musí strčiť hlavu do piesku, aby nebolo vidieť, ako sa červená, keď musí žehliť, ja som ho už raz označila za žehliara, a on žehlí a žehlí. Ako ste povedali, raz sa mu to podarí, raz sa mu to nepodarí. Raz povie niečo premiér, potom niečo prezident a on žehlí a žehlí. Pán kolega, už by ste tie košele mohli prestať žehliť. Zahraničná politika na Slovensku sa totiž deje podľa toho, čo chcú ľudia práve počuť. A to je to a tam vyplýva náš postoj k protiraketovému, som zvedavá, čo bude hovoriť pán premiér, keď sa Ruská federácia dohodne s NATO a s USA. To si zgustnem! (Smiech rečníčky.)
Mihál, Jozef, poslanec NR SR (2016-05-25):
Ďakujem, pán predsedajúci. Vážený pán predsedajúci, vážená pani navrhovateľka, vážené kolegynky poslankyne, vážení kolegovia poslanci, ctení prítomní, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 93. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 92 z 2. mája 2016 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, ďakujem, skončil som, otvorte, prosím, všeobecnú rozpravu.
Sulík, Richard, predseda NR SR (2011-07-12):
Pani poslankyňa Tomanová.
Brixi, Otto, poslanec NR SR (2015-05-15):
Dobré ráno, ďakujem, pani predsedajúca. Maťo, úplne v poriadku ja tento príspevok kvitujem, bolo to do istej miery úplne vecné, malo to hlavu a pätu, len si celkom mladý človek, máš k vedecko-technickému pokroku celkom asi pozitívny vzťah, rovnako ako ja, ale tu sa nebavíme o tom, že či, aká bola história kazítok a že či kazítka sú, alebo nie sú. Tu sa bavíme o nejakej legislatívnej ochrane preventívnej, nazvime to tretej generácie. My tu nejdeme riešiť to, či kazítka sa objavili vtedy a vtedy tam a tam a v takom a takom rozsahu. Tu hovoríme ako mladí ľudia o tom, že aký by mal byť preventívny charakter ochrany spotrebiteľa, aby sa takéto kazítka do samotných súčiastok nedávali. A ak aj sa niekde dávajú, aby sa nedistribuovali na trhu v rámci Slovenska, v rámci Európskej únie. Tento zákon nemá za cieľ nikoho teraz ani preventívne ani šikanovať, ani obmedzovať, ani vytvárať nejaké pnutie či na spotrebiteľskom trhu, či na akomkoľvek trhu spotreby a dopytu a výroby. Cieľom tohto zákona je jedine to, aby sa pripravil taký štátny legislatívny mechanizmus, aby k takýmto nápadom, umiestňovať takéto výrobky alebo súčiastky do výrobkov, ani nedochádzalo. Cieľom nie je nikoho teraz obmedzovať. Cieľom je zabrániť to, aby tí, ktorí ich dodávajú, vyrábajú alebo uvádzajú na trhu, ani neuvažoval nad tým, že takáto súčiastka pro futuro, v budúcnosti, by mohla v takomto zariadení byť inštalovaná, a tým pádom poškodiť v konečnom dôsledku spotrebiteľa, ktorý má právo a záujem ten výrobok užívať čo najdlhšie a v čo najkomfortnejšej miere.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 136, za 48, proti 5, zdržalo sa 83. Tento pozmeňovák sme neschválili.
Hort, Milan, podpredseda NR SR (2011-03-30):
Ďalej s faktickou poznámkou pán poslanec Szilárd Somogyi. Nech sa páči.
Ďuriš Nicholsonová, Lucia, podpredsedníčka NR SR (2017-04-06):
(Povedané súbežne s predsedajúcim.) Prosím vás, keby ste mi...
Šeliga, Juraj, podpredseda NR SR (2020-09-17):
Ďakujem, pán minister. (Povedané súbežne s rečníkom.)
Kondrót, Maroš, poslanec NR SR (2019-09-11):
Ďakujem pekne. O bode 3 pozmeňujúceho návrhu poslanca Eduarda Hegera nemôžeme hlasovať, keďže bol schválený bod 1 spoločnej správy.
Susko, Boris, poslanec NR SR (2015-11-20):
Hlasujeme o štvrtom pozmeňujúcom návrhu pani poslankyne Žitňanskej.
Dostál, Ondrej, poslanec NR SR (2020-12-09):
Pán podpredseda Národnej rady, pán podpredseda vlády, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Vládny návrh ústavného zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh ústavného zákona ihneď na 18. schôdzi Národnej rady. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrh ústavného zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, rozpravu.
P. Hrušovský, predseda NR SR: (2003-09-10):
(Hlasovanie.) Prítomných je 128 poslancov, za 110, proti 4, zdržalo sa 14. Návrh sme schválili. Ďakujem pani poslankyni Tkáčovej. Prosím pána poslanca Hajduka, aby ako poverený poslanec výborom pre pôdohospodárstvo uvádzal návrhy k prerokúvanému zákonu o platobnej agentúre a podpore podnikania v pôdohospodárstve. Pán poslanec, nech sa páči, máte slovo. (Hlasovanie o vládnom návrhu zákona o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov , tlač 297.) A. Hajduk, poslanec: Ďakujem za slovo, pán predsedajúci. Keďže v rozprave neboli prednesené žiadne návrhy, prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Hrnčiar, Andrej, podpredseda NR SR (2018-02-01):
Pán poslanec Blanár.
Sulík, Richard, predseda NR SR (2011-06-28):
Pán poslanec Zajac.
Viskupič, Jozef, poslanec NR SR (2016-02-11):
Ďakujem. Je politicky nekorektné, pán spravodajca, rozprávať o tom, čo sa na tom výbore nedialo. Ak ste tam naozaj boli, tak viete, že ja som tam vyzval, aby sme otočili tú debatu nie k predloženému uzneseniu, ale k tomu stretnutiu na tom výbore kvôli iniciatíve učiteľov. Následne tam boli vyjadrené požiadavky výboru, pričom výbor bol požiadaný o to, aby v uznesení bolo obsiahnuté presné vyjadrenie o tom, čo učitelia žiadajú. Na základe toho si tieto požiadavky osvojil pán poslanec Poliačik a o tých požiadavkách sa hlasovalo. To, že ste ich hlasovaním odmietli, je vaša zodpovednosť, krútiť hlavou môžete tisíckrát, toto je to, čo sa na tom výbore stalo, kamier tam bolo dosť. Myslím si, že aj pán poslanec Blanár, aj poslanec Jarjabek hovorili o rozpočtových pravidlách a podobne. Ja som vám citoval jeden moment, ak by ste ukázali dobrú vôľu a minimálne ten bod, čo sa týka tých kreditov, citoval som to aj v rozprave, by ste urobiť vedeli a mohli, mohli ste ho zapracovať, pokiaľ tu ide o vládu, aj do toho vášho uznesenia, čo nehovorí o ničom. A tu opäť zopakujem to, nehovorím o absolútne žiadnom záväzku vašej vlády, preto je to nekonkrétne, preto je to len na to, aby ste ukázali, že stále máte silu. Ja viem, že máte stále ešte silu, dúfam, že tomu tak dlho nebude. A pánovi relevantnému, ktorý má štandardne problémy so zahraničnými termitmi a hovorí o elementárnych procesoch v parlamente, poviem, že by mohol už konečne dospieť k tomu, že relevantná debata a absencia problémov s cudzími termínmi je to, čo by tomuto plénu bol dlžný, a keď mu vypnú mikrofón... (Prerušenie vystúpenia časomerom.)
Tomáš, Erik, poslanec NR SR (2020-02-20):
Takže keď mi už tak pani Cigániková do toho vstúpila, musím povedať, pán Dostál, najprv reakciu na vás, mňa nikto pri faktickej poznámke pani Cigánikovej nemôže vyrušiť, lebo ja ju nepočúvam, kým nezmení svoj vulgárny jazyk a tón, nemá zmysel to počúvať. Vy traja, páni, ste hovorili, že som v niečom klamal a tak ďalej, ja to nemám rád, ja mám rád faktickú diskusiu. Ja som len povedal to, že sme našli dôvody na skrátené legislatívne konanie, áno, toto je môj presný výrok, a že ľudí, verejnosť veľmi nezaujíma, či skrátené, či také, či onaké, to bolo všetko. Pán Viskupič, ja som povedal, že možno bude neskôr vyrovnaný rozpočet, o dva, o tri roky, nikoho to nezabije, to som povedal, takže, prosím vás, nepoužívajte slovo klamať a niečo podobné. Pani Zimenová, viete čo, stále tá právna zodpovednosť alebo trestnoprávna zodpovednosť, o ktorej hovoríte, to sú také vyjadrenia zo stredoveku doslova. (Reakcia z pléna.) Vám, pani Zim... Zimanová? (Reakcia z pléna.) Prepáčte, Zemanová, ja sa ospravedlňujem, ospravedlňujem sa, naozaj prepáčte, 150 poslancov je. Čiže to je také, to sú fakt už stredoveké vyjadrenie, žiadna a trestnoprávna zodpovednosť a niečo podobné. A naozaj si odpustite zdochýnajúceho koňa, lebo pri preferenciách SaS-ky je to naozaj smiešne. Pani Blahová a pán Galko, čo povedať? No, čo povedať? Ja, pán Galko, som vás niekedy vnímal ako súpera – aj vás, pani Blahová – teraz mi je vás v podstate ľúto. Tak nechám to bez reakcie. A v princípe už aj ten váš návrh trinásteho a štrnásteho dôchodku len svedčí, v akom zúfalom stave ste, ale do toho ste sa dostali sami, je to váš problém a neuveríte, ja vám poviem, že ďakujem, že ste pomohli otvoriť tú schôdzu, lebo dúfam, že budeme vďaka – aj vďaka vám, na záver vášho pôsobenia v politike vám chcem poďakovať, vďaka vám sa tiež podarí schváliť tieto opatrenia, žiadne bilbordy sme nemali pripravené, my sme v tomto absolútne úprimní. (Reakcia z pléna.) Ešte raz. Táto politika vaša, táto vulgárna vás dostala tam, kde ste, ale to je váš problém. Ďakujme pekne.
Zmajkovičová, Renáta, podpredsedníčka NR SR (2013-03-13):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Uzatváram možnosť prihlásiť sa do rozpravy ústne. Pán minister, chcete ešte? Nie, ďakujem. Pán minister nechce už vystúpiť. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní . Vládny návrh zákona je uverejnený ako tlač 382. Návrh na jeho pridelenie na prerokovanie výborom je v rozhodnutí č. 366. Teraz poprosím opäť pána ministra dopravy, aby sa ujal slova a uviedol vládny návrh zákona.
Jasaň, Viliam, poslanec NR SR (2012-04-04):
Sľubujem. (Potlesk.)
Zmajkovičová, Renáta, podpredsedníčka NR SR (2013-09-04):
Pán poslanec Novotný.
Bugár, Béla, podpredseda NR SR (2016-04-22):
Takže hlasujme, nech sa páči, prezentujme sa a hlasujme o tomto procedurálnom návrhu. (Hlasovanie.) Prítomných 33. No to som predpokladal, prítomných je teda málo poslancov, to znamená, no podľa rokováka potom budeme rokovať do 16.00 hodiny. (Reakcia z pléna.) Prepáčte, tak potom nepoznáte rokovací poriadok. O procedurálnom návrhu sa hlasuje, pokiaľ nie je dostatok poslancov, tak sa hlasuje vtedy, ak ešte procedurálny návrh je, dá sa povedať, v platnosti, to znamená, sa hlasuje vtedy, keď je dostatok poslancov. To je rokovací poriadok, nech sa páči. Pán poslanec Jarjabek, ďalší by mal vystúpiť. A je tu. Nech sa páči, máte slovo.
Jarjabek, Dušan, poslanec NR SR (2010-08-04):
Ďakujem za slovo, pán predsedajúci. Pán poslanec Jahnátek, položil si niekoľkokrát otázku, prečo pani premiérka Radičová pred voľbami hovorila o neprivatizácii a de facto sa zaviazala, že privatizovať nebude. A po voľbách už ako keby toto všetko neplatilo. A už sa tuná dokonca dozvedáme, že sa privatizovať bude, a to veselo, nuž z veľmi jednoduchého dôvodu, preto, lebo táto vláda, je to vláda Ivety Radičovej pod vedením Ivana Mikloša, vláda Ivety Radičovej pod vedením Ivana Mikloša. Takýchto prekvapení bude určite ešte v tomto parlamente počas tohto obdobia niekoľko. A som presvedčený, že aj túto vetu si povieme niekoľkokrát: „Je to vláda Ivety Radičovej pod vedením Ivana Mikloša.“ Ďakujem za pozornosť.
S. Janiš, poslanec: (2010-03-02):
To isté, čo urobí pri nástenke. Pri nástenke tento Úrad verejného obstarávania nezistil žiadnu, v protokole žiadne porušenie zákona. Tomu neverí ani malé dieťa. Ale Béla Angyal tomu verí, lebo taký protokol vydali. To isté, to isté je pri mýte. Do dnešného dňa nepoznáme majiteľa, teraz pred verejnosťou hráte divadlo, že my sme prijali, že už odteraz bude musieť byť známy, kto sa vôbec uchádza. To, čo je pre bežného občana normálne pri obstarávaní výstavby garáže, že tú firmu, ktorá mu to ide stavať, pozná a vie, kto mu to ide robiť, tak štát zadá zákazku za 26 mld. korún, v konečnom dôsledku za 32 mld. korún a nepozná, komu to dal. Tá firma, ktorá vyhrala v Bratislave v čase, keď vyhrala súťaž, mala kanceláriu, stôl a g-mail, koniec, všetko, a schránku. Táto firma vyhrala tender na mýto. A dnes tu idete nariekať a plakať, že robíte obrovské opatrenia. Zverejnite ponuku SkyTollu, zverejnite ponuku SkyTollu, zverejnite zmluvu ČEZ, JAVYS. Čo to tajíte? Aj so Slovak Telecom, pán minister, zverejni, čo ti bráni?!
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 132 poslancov, za 89, proti 6, zdržalo sa 37. Uvedený návrh sme schválili.
Grendel, Gábor, podpredseda NR SR (2022-02-02):
Dve faktické poznámky na vystúpenie pána poslanca Rašiho. Ako prvý pán poslanec Žiak.
Laurenčík, Milan, podpredseda NR SR (2021-12-07):
Na faktické poznámky bude reagovať pán poslanec Erik Tomáš, nech sa páči.
Laurenčík, Milan, podpredseda NR SR (2021-05-28):
Toto bol posledný príspevok v rozprave. Vyhlasujem všeobecnú rozpravu za skončenú. Pán poslanec Suja, máte procedurálny návrh? Nech sa páči.
P. Paška, predseda NR SR: (2009-10-21):
Pani poslankyňa Rošková bude spravodajcom tohto vládneho návrhu zákona.
P. Hrušovský, predseda NR SR: (2003-07-02):
(Prerušenie rokovania o 9.51 hodine.) (Pokračovanie rokovania o 10.30 hodine.)
Blanár, Juraj, podpredseda NR SR (2020-11-25):
Na faktické poznámky bude reagovať pán poslanec Potocký. Nech sa páči.
Žitňanská, Jana, poslankyňa NR SR (2012-09-19):
Ďakujem pekne. Ja súhlasím s tým, čo povedal pán poslanec Beblavý. Naozaj je tu obava, že jednotlivé centrá voľného času budú mať problém zazmluvniť si alebo mať, teda získať financie od jednotlivých obcí. Jednak je tu obava, či vôbec dostanú, druhá obava je, koľko dostanú, pretože nielenže koeficient sa ide znížiť, čiže dostanú podstatne menej peňazí ako doteraz, ale naozaj dopredu nebudú vedieť, od ktorej obce koľko finančných prostriedkov na dieťa dostanú. A je tu ale aj vážnejšia obava, a to hovoria samotní starostovia, oni ani nemajú nejaké nariadenie alebo nejaký predpis, na základe ktorého by mohli tieto peniaze posielať. Čiže ja si myslím, že tento návrh naozaj nie je dobrý a nie je ani dobre pripravený. Ďakujem.
Vons, Peter, poslanec NR SR (2022-03-17):
... tak suma by mala byť určite aj vyššia. Keď sa pozrieme do výpisov, tak v roku 2010 Matica dostávala 1 859-tisíc. Áno mala 117 zamestnancov a tera... a v roku 2020 to už bolo 1 744 a teraz v roku 2021 to bolo ešte menej. Myslím si, že veľmi málo vieme o Matici, a ja som, keď som bol aj na stretnutí im povedal, že veľmi málo robia preto, alebo málo sa o nich vie medzi obyčajnými ľuďmi a medzi verejnosťou ako takou, že sa nevedia dostatočne predať. Hej, napríklad aj to, že sa tuná spomínajú len Slovenské národné noviny. Vydávajú ešte veľmi veľa rôznych zaujímavých a kvalitných publikácií, ktoré naozaj majú vysokú hodnotu, a o tých sa málo vie a o tých sa málo hovorí. Spomínuli sa... spomenuli sa tuná aj mzdy. Ja som proste, som pozeral tiež, tak podľa výročnej správy z roku 2020 v Matici slovenskej pracovalo 82 zamestnancov a priemerná hrubá mzda bola len vo výške 875 euro. Tak si zoberte, že kto za takéto peniaze by robil. No robia to takí ľudia, čo tú, čo tá robota ich baví a my im za to ďakujeme. A úplne za záver ešte by som rád povedal, že Matica slovenská zastrešuje 500 miestnych odborov s približne 27 500 členmi, 242 umeleckých skupín a kolektívov, 30 divadelných súborov a 13 záujmových a vedeckých odborov, takže verím, že títo ľudia si naozaj zaslúžia podporu. Ďakujem.
M. Hort, podpredseda NR SR: (2010-03-03):
Pýtam sa, pán minister: Chcete reagovať v záverečnom slove? Nie. Pán spravodajca, chcete reagovať v záverečnom slove? Takisto nie. A preto prerušujem rokovanie o tomto bode programu a hlasovať budeme o 11.00 hodine. Pretože ešte máme čas, nasleduje druhé čítanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona má parlamentnú tlač 1404 a spoločnú správu výborov máte ako tlač 1404a. Pán minister, nech sa páči, žiadam vás o odôvodnenie vládneho návrhu zákona v druhom čítaní.
Danko, Andrej, podpredseda NR SR (2023-12-08):
Pani poslakyňa Kleinert. (Reakcia z pléna.) Naučím sa.
Liba, Peter, poslanec NR SR (2023-05-10):
Pán predseda, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Hort, Milan, podpredseda NR SR (2011-05-27):
Ďakujem pekne. Otváram všeobecnú rozpravu. Konštatujem, že som do rozpravy nedostal žiadnu písomnú prihlášku, preto sa pýtam, či sa niekto hlási ústnou formou. Nie je tomu tak, vyhlasujem všeobecnú rozpravu za skončenú. Prerušujem rokovanie o tomto bode programu, aj piatkové rokovanie Národnej rady. Pokračujeme v utorok o 9.00 hod. Prajem všetkým pokojný víkend. Dovidenia. (Prerušenie rokovania o 14.05 hodine.)
V. Veteška, podpredseda NR SR: (2006-04-19):
K. Džupa, poslanec: Škoda, že pán poslanec doktor Karlin nemal k dispozícii spoločnú správu, keď koncipoval tento návrh, pretože len na prvé počutie najmenej tri z jeho bodov boli zapracované, tie ostatné si pozrieme, keď bude k dispozícii písomná forma jeho pozmeňujúceho návrhu. Takže s plnou zodpovednosťou viem prehlásiť, že z týchto piatich tri sú súčasťou spoločnej správy. Najmenej tri. Ďakujem.
Petrák, Ľubomír, poslanec NR SR (2010-08-10):
Ďakujem pekne za slovo. Pán minister, ak ste hovorili o pozostatkoch totality v podobe účasti predstaviteľov Sociálnej poisťovne, Generálnej prokuratúry, Národnej banky na zasadnutí rokovaní vlády, tak sa vás chcem spýtať ako predstaviteľa bývalých dvoch Dzurindových vlád, či vám to v tých rokoch nevadilo a prečo ste s tým nerobili poriadok v tom období? Dneska môžeme hovoriť o akýchkoľvek pozostatkoch, chcete, ale ja to vidím ako jeden jediný cieľ, ten cieľ sa volá, ako dostať Dušana Muňka zo zasadnutí vlády. A kvôli tomu ste ochotní urobiť čokoľvek napriek tomu, že tam legitímne podľa pravidiel má čo robiť. Druhú vec, ak ste hovorili o pozostatkoch totality, tak ja to dám do kontextu s nejakým iným vyjadrením pani premiérky, ktorá mala zámer zaviesť funkciu podpredsedu vlády pre mimovládne organizácie. Ak sa na to pozerám akokoľvek, tak musím povedať, že mi to pripadá ako budovanie Jednotného národného frontu a ešte že ste to zastavili včas a spamätali sa. Ďakujem.
Beluský, Martin, poslanec NR SR (2021-02-24):
Ďakujem za slovo, pán podpredseda. Pán poslanec Dostál, ja chcem zareagovať na dve veci, ktoré ste povedali vo svojom príspevku. Prvá vec sa týkala toho, že ste mali takú výčitku alebo ste teda povedali, že vás mrzí, že je tu iba pani ministerka spravodlivosti. Ono to bolo vlastne aj v prvom schvaľovaní predĺženia núdzového stavu, keď tu bol prítomný iba podpredseda vlády pán Hollý. Tak ja vám chcem povedať, pán poslanec, že to vlastne svedčí o tom postoji tej vlády, o tom, ako sa stavia tej parlamentnej kontrole alebo ako si váži poslancov ako zbor pri tejto, pri prerokovaní tejto veci, pretože keby naozaj vláda berie vážne tento bod a chce mať záujem interagovať s poslancami, odpovedať na ich otázky, predkladať nám ďalšie informácie, tak by tu bol minimálne minister zdravotníctva a predseda vlády a určite aj nejakí ďalší ministri. Potom skoro na konci ste povedali, že vítate lepšie odôvodnenie toho zdôvodnenia, prečo by sme mali opätovne schváliť predĺženie núdzového stavu. Súhlasím s vami, pán poslanec, že je to lepšie, ako to bolo naposledy, ale stále si myslím, že je to nedostatočné. Prvá vec, ktorá je nedostatočná, je nielen obsah, ale aj čas, kedy to odôvodnenie prišlo, pretože prišlo to iba dnes ráno okolo 9.30. Mali sme tieto informácie mať k dispozícii už v čase, kedy bola zverejnená tlač, aby sme sa s tým mohli riadne oboznámiť, a nie pár hodín pred rokovaním. A tie výčitky z vašej strany o tom, teraz myslím konkrétne vás, čo vlastne v tom dokumente chýba, boli už pri tom prvom schvaľovaní toho núdzového stavu, takže kľudne ministerstvo aj vláda mali dostatočný čas na to, aby tie výčitky reflektovali do toho návrhu. Mohlo to byť už oveľa kvalitnejšie spracované, mohli tam byť tie prognózy, vyhodnotenia, porovnávanie, a namiesto toho tam máme iba pár nejakých čísiel, ktoré v podstate ani poriadne neodôvodňujú samotný návrh.
Kuffa, Štefan, poslanec NR SR (2022-05-25):
Ďakujem za slovo. Tá bytová otázka, to je dlhodobo na Slovensku veľmi zložitá. Pre mnohé mladé rodiny byt sa stáva takmer nedostupný a čím väčšie mesto, tak tým väčší problém. Ja naopak sa teším, že je tu návrh zákona na podporu bývania a takto v podstate podporíme rodiny, nielen mladé rodiny, lebo sú aj rodiny stredne v dospelom veku alebo aj staršie, a majú problém s bývaním. Myslím si, že tie nájomné byty by mohli celkovo zlepšiť otázku bývania, ale aj kvalitu bývania na Slovensku. Ale keď aj zaznelo tuná, však aj v rámci tej rozpravy, že či balkón alebo kuchyňa, no ak by som si mal tak vybrať byt teraz, že či byt s balkónom alebo s kuchyňou, jednoznačne by to bolo s kuchyňou. Tá kuchyňa veľmi ako výrazne chýba. Balkón, samozrejme, tiež je ako v dnešnej dobe ako pre tie rodiny potrebný, lebo sa využíva tak polyfunkčne. Nehovoriac o tých veciach, alebo hovoriac o tých veciach jak za posledné týždne a mesiace ceny materiálov stúpli. Myslím si, že tiež by bolo vhodné, a to aj v podstate mali sme to aj v tom stavebnom zákone, aby aj mladé rodiny alebo rodiny, ľudia, ktorí si chcú zabezpečiť bývanie svojpomocne, chcú si postaviť dom, aby aj tieto veci boli umožnené pre tieto rodiny. Myslím si, že to úzko súvisí a nadväzuje aj so včerajším návrhom zákona k tým rodinným prídavkom, ktorý sa tuná schválil, tak aj tieto nájomné byty, ja to vítam, že tento návrh zákona je tuná a to podporím. Áno, aj tá utečenecká kríza na Ukrajine zhoršila bývanie, lebo ten tlak na bývanie je ešte väčší ako bol tou ukrajinskou krízou.
Blanár, Juraj, podpredseda NR SR (2021-05-13):
Ďakujem pekne za slovo. Ctená snemovňa, rokujeme o zákone, ktorý mal byť už v Národnej rade dávno. Nech akokoľvek argumentuje koalícia a hovorí o tom, že snažili sme sa, mali sme výhrady, toto sme chceli, tamto sme chceli, nech akokoľvek argumentuje aj kolega Dostál, pretože viem, ako vystupoval pri predlžovaní núdzového stavu, a bol aj kritikom, to musím povedať otvorene, vždy v konečnom dôsledku ste za núdzový stav, tak ako je vyhlásený, zahlasovali. Nie je pravdou, že sa to nedalo zmeniť, pretože tým, že dnes prichádzate s týmto zákonom o hospodárskej mobilizácii, tým ste potvrdili, že sa to dávno dalo zmeniť, upraviť, že ste mohli fungovať v boji proti COVID-19 bez toho, aby núdzový stav bol vyhlásený. Vy ste to týmto zákonom, touto novelou, ktorú ste teraz priniesli do parlamentu, potvrdili, sami sa usvedčili. Namiesto toho, aby ste venovali veľa energie na novelu zákona o bezpečnosti štátu, ústavného zákona o bezpečnosti štátu, ktorý, chcem pripomenúť, bol prerokovaný v decembri minulého roku. Nevedeli ste sa na ňom dohodnúť, pretože ste prehadzovali hlasovanie z jedného týždňa na druhý, až potom ste urobili hlasovanie, tuším 29., ak sa nemýlim, decembra tak, že ste tu zavesili igelity. Vytvorili ste tu fóliovník, tak aby mohli prísť aj poslanci, ktorí boli pozitívni COVID-19. A pritom stačilo, aby ste prišli s tým, čo sme vám už dávno hovorili. Upravte zákon a urobte samostatný zákon, kde nebudete obmedzovať ľudské práva a slobody a my to veľmi radi podporíme a nemuseli ste tu robiť žiaden fóliovník. Radi by sme zahlasovali za tento zákon, tak ako chceme aj teraz. Pozeráme si, čo všetko tam je, a budeme sa snažiť, aby sme boli konštruktívni. Ale ešte raz zopakujem, toto, čo teraz prednášate, je usvedčením sa, že ste to mohli mať už dávno urobené a že núdzový stav ste využívali na to, aby ste mohli plošne testovať, aby ste mohli dávať zadarmo antigénové testy, ktoré ste nakúpili v miliónoch súkromným firmám, pretože v opačnom prípade vám to zákon o hospodárskej súťaži neumožňuje, pretože to je nemožné, dokonca ani obciam a mestám, preto ste to mali. A zároveň, aby ste obmedzovali ľudské práva. Čiže tento zákon, že tu je, je len usvedčením sa, že ste jednoducho núdzový stav potrebovali na to, aby ste ľudí obmedzovali. Dámy a páni, my za tento zákon chceme zahlasovať, pozrieme si ešte nejaké veci, budeme o tom rokovať, čo by sme v prípade mohli ešte doplniť, zmeniť. Avšak ešte raz podotýkam, žiadne výhovorky, ktoré tu v tejto rokovacej sály zazneli, jednoducho neobstoja, pretože pravda je taká, ako som ju opísal. Ďakujem za pozornosť.
Hrnčiar, Andrej, podpredseda NR SR (2016-12-07):
Ďakujem, je 12.00 hod., vyhlasujem obedňajšiu prestávku, budeme pokračovať o 14.00 hodine. (Prerušenie rokovania o 12.01 hodine.) (Pokračovanie rokovania o 14.00 hodine.)
Danko, Andrej, podpredseda NR SR (2024-01-09):
Pán poslanec, faktická poznámka slúži na reakciu na vystupujúceho. Prosím, aby ste ju nabudúce tak využili. Pani poslankyňa Nash.